Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1992. évi XXXII. törvény alapján — jogszerűen — elutasította.
Paragraph Index: 305

(5) bekezdésében rögzített jogorvoslathoz való alkotmányos jogokkal összefüggő visszásságot okozott, de tekintettel arra, hogy a betéti társaságot jogszerűen kötelezték a vámterhek megfizetésére, valamint a vámigazgatási eljárás során elkövetett jogsértéseket a Vám- és Pénzügyőrség országos parancsnoka utasítására saját hatáskörben orvosolták, továbbá a felelősségre vonás érdekében is megtették a szükséges intézkedéseket, az országgyűlési biztos általános helyettese ajánlást nem tett, vizsgálatát befejezte. OBH 6501/1998. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a 13. § (1) bekezdésében biztosított tulajdonjoggal és a 18. §-ban foglalt egészséges környezethez való joggal összefüggésben visszásságot okoz, ha a lakókörnyezetben a környezetet károsító tevékenységet végeznek. Teljes szöveg: 3.13. alfejezetben. OBH 6754/1998. Visszásságot okoz az Alkotmány 2. § (1) bekezdésében deklarált jogállamiságból fakadó jogbiztonság követelményével, illetve az ennek részét képező tisztességes eljáráshoz, valamint az Alkotmány 57. § (5) bekezdésében rögzített jogorvoslathoz való joggal összefüggésben az ügyvédi kamara eljárása, ha a fegyelmi eljárás lefolytatását kezdeményező felet — függetlenül attól, hogy megilleti-e a fellebbezés joga — a vizsgálatot lezáró döntésről, a határozat megküldésével, írásban nem tájékoztatja. Teljes szöveg: 3.9. alfejezetben. 2000/88/II. szám OBH 6812/1998. Nem okoz az alkotmányos jogokkal összefüggően visszásságot, ha az állandó özvegyi nyugdíj megállapítását azért tagadja meg az illetékes igazgatóság, mert a jogszabályok szerint az özvegyi nyugdíjra való jogosultság meghatározott korhatár betöltéséhez kötött. A panaszos sérelmezte, hogy az 1997. október 13-án elhunyt férje jogán megállapított ideiglenes özvegyi nyugdíja folyósítását követően állandó özvegyi nyugdíjat nem kapott. A panasz alapján felmerült a szociális biztonság sérelmének gyanúja, ezért az országgyűlési biztos általános helyettese vizsgálatot folytatott. Megállapította, hogy a panaszos 1943. augusztus 16-án született, a Nyugdíjfolyósító Igazgatóság előnyugdíjat állapított meg számára. A Honvédelmi Minisztérium Pénzügyi Számító és Nyugdíjmegállapító Igazgatósága — nyugállományú törzszászlósként elhunyt férje jogán — 12 hónapra, ideiglenes özvegyi nyugdíjat állapított meg a panaszosnak. A határozat indoklása tartalmazta az ideiglenes és az állandó özvegyi nyugdíj feltételeit, tehát azt is, hogy állandó özvegyi nyugdíjra az egyéb feltételek mellett az jogosult, aki házastársa halálakor a társadalombiztosításról szóló törvényben meghatározott, a reá — panaszosra — irányadó öregségi nyugdíjkorhatárt elérte (az 1943-ban született nő az 58. életévet). Az ideiglenes özvegyi nyugdíj megszűnését követően pedig özvegyi nyugdíjra az igénylés időpontjában és jelenleg is hatályos társadalombiztosítási nyugellátásról szóló törvény szerint — egyebek mellett — az jogosult, aki házastársa halálakor a reá irányadó öregségi nyugdíjra jogosító korhatárt betöltötte. A törvény azt is kimondja, hogy özvegyi nyugdíj jár akkor is, ha az erre jogosító feltételek valamelyike a házastárs halálától számított tíz éven belül következik be. Ezt figyelembe véve a panaszos özvegyi nyugdíjra 2001. augusztus hónaptól lesz jogosult, illetőleg ha ezt megelőzően megrokkan, a megrokkanás időpontjától. Az ügyben az országgyűlési biztos általános helyettese nem állapított meg alkotmányos joggal összefüggő visszásságot, eljárását ajánlás nélkül fejezte be. OBH 7064/1998. I. Az Alkotmány 2. § (1) bekezdésével összefüggésben visszásságot okoz az Országos Kárrendezési és Kárpótlási Hivatal (OKKH) eljárása, ha a kárpótlást megállapító határozatában helytelenül tünteti fel a panaszos lakóhelyét. II. A panaszos tulajdonhoz való jogát [Alk. 13. § (1) bek.] is sérti az OKKH hibás határozata, mert emiatt panaszos a részére megállapított kárpótláshoz nem juthat hozzá. Teljes szöveg: 3.10. alfejezetben. OBH 7098/1998. Visszásságot okoz az Alkotmány 2. § (1) bekezdésben deklarált jogbiztonsághoz való joggal összefüggésben, ha a minisztériumok hatáskörének és vagyonmegosztásának rendezetlensége miatt az állampolgár kérelme ügyében évekig nem születik döntés. A Kalocsai Gyermekotthon szolgálati lakásának bérlői kérték az országgyűlési biztosok vizsgálatát, mert az önkormányzati tulajdonú, de a Népjóléti Minisztérium bérlőkijelölési jogával terhelt lakásokra bejelentett vételi szándékukkal kapcsolatban, a bérlőkijelölési jogról való lemondás ügyében a minisztérium hónapok óta nem hozott döntést, de egyes bérlők a lakásaikat mégis megvásárolhatták. Az országgyűlési biztos általános helyettese a jogbiztonság és a diszkrimináció tilalma elve sérelmének veszélye miatt az ügy kivizsgálására vizsgálatot indított, melynek során megkereste a Népjóléti Minisztérium jogutódjait, az Egészségügyi Minisztériumot és a Szociális és Családügyi Minisztériumot, hogy a döntés hiányának okairól tájékoztassák. A válaszokból megállapította, hogy a panaszos először 1995-ben kérte az intézet igazgatójától a szolgálati lakása megvásárlásának engedélyezését, aki azt elutasította. A kérelmet 1998. január 5-én ismételten benyújtotta, melyre azt a választ kapta, hogy a bérlőkijelölési jogról való lemondás ügyében a döntést a minisztérium magához vonta. A panaszos kifogásolta, hogy a minisztérium döntése nem mindenkire vonatkozik, mert tudomása szerint az épület egyik szolgálati lakását az intézet igazgatójának hozzájárulásával mégis elidegenítették. A panaszos 1998. június 9-én a Népjóléti Minisztériumnak írott levelében kérte a szolgálati jelleg törlését, de kérelmére 1998-ban nem kapott választ, ekkor fordult az országgyűlési biztos általános helyetteséhez, aki megkereste a jogutód minisztériumokat, de érdemi választ csak ismételt felhívásra kapott. Abban arról tájékoztatták, hogy a Népjóléti Minisztérium hatáskörének és vagyonmegosztásának rendezetlen kérdése miatt nem született döntés a szolgálati lakások elidegenítéséhez való hozzájáruló nyilatkozat megadása ügyében. A szociális és családügyi miniszter 1999. július 21-én hozzájárulását adta a kérelmezők részére történő elidegenítéshez, azaz a bérlőkijelölési jogról a minisztérium lemondott. A levelében azonban kikötötte, hogy a hozzájárulása nélkül korábban megkötött adásvételi szerződéshez az utólagos hozzájárulást nem adja meg, és az ügy teljes körű kivizsgálása iránt intézkedik. A vizsgálat megállapította, hogy a Kalocsai Gyermekotthon a Népjóléti Minisztérium megszűnése után a 171/1998. (X. 15.) Korm. rendelet alapján funkcionálisan a Szociális és Családügyi Minisztérium irányítása alá került, de a Népjóléti Minisztériumnak a szolgálati lakásokkal foglalkozó osztálya és a benyújtott kérelem az Egészségügyi Minisztériumhoz. Az országgyűlési biztos általános helyettese megállapította, hogy a minisztériumok az eljárás indokolatlan elhúzásával a panaszosoknak a jogbiztonsághoz való alkotmányos joga sérelmével visszásságot okoztak, de ajánlást nem tett, 2000/88/II. szám mert megkeresésére a vizsgálat befejezését megelőzően a minisztériumok az ellentmondást egymás között tisztázták, és a miniszter az állampolgári igényt jogszerűen rendezte, ezzel a visszásságot megszüntette. A miniszter a joggal való visszaélés kivizsgálására is intézkedett, és a jogalap nélkül elidegenített ingatlan jogi helyzetének rendezését megkezdte, ezért a vizsgálat diszkriminációt nem állapított meg. OBH 7145/1998. Az Alkotmány 2. § (1) bekezdésében deklarált jogállamiság elvével, illetve az 57. § (5) bekezdésében meghatározott jogorvoslathoz való joggal összefüggésben visszásságot okoz, ha közigazgatási eljárásban nem állapítható meg, hogy a határozatot kézbesítették-e az ügyfélnek. A panaszosok hadiözvegynek, illetve hadiárvának járó egyösszegű térítés iránti kérelmet nyújtottak be a polgármesteri hivatalba. Sérelmezték, hogy csupán egyikük kapott határozatot az ügyben. Az állampolgári jogok országgyűlési biztosának általános helyettese megállapította, hogy a panaszos hadiözvegy egyösszegű térítés, gyermekei hadiárva egyösszegű térítés megállapítását kezdeményezték Balassagyarmat Város jegyzőjénél. A kérelmeket a jegyző elutasította, a Nógrád Megyei Közigazgatási Hivatal azt helyben hagyta. Panaszosok a II. fokú határozatok bírósági felülvizsgálatát kezdeményezték, eredménytelenül. A Balassagyarmati Városi Bíróság kereseti kérelmüket elutasította. Az ítélet ellen nem nyújtottak be fellebbezést, azonban 1998 augusztusában újabb kérelmeket nyújtottak be a jegyzőhöz, melyek ismételten elutasításra kerültek. A polgármesteri hivatal a határozatok kézbesítését bizonyító iratokat három érintett esetén (a gyermekek) prezentálta, a hadiözvegy esetén azonban annak kézbesítését semmilyen formában nem tudta igazolni.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes